Title: Minima varia
Description: U knjizi su sabrani ranije objavljeni tekstovi u različitim publikacijama. Pisac predgovora dr. fra Mirko Jozić, također dugogodišnji profesor filozofskih znanosti na Franjevačkoj teologiji, ističe da iz naslova vidljiva činjenica da su "ovdje posrijedi kratki tekstovi o raznim pitanjima najavljuje autora suvremena pristupa. No za razliku od suvremenih tekstova, u kojima se postmoderno mišljenje bavi još samo pojedinim aspektima zbilje te cjelinu u pravilu ostavlja postrani, Bubalova knjiga postulira, iza svih aspekata koje osvjetljuje, umski temelj zbilje i života koji je u sadašnjem trenutku zakriven prije svega negiranjem vrednota na svim razinama ljudskog djelovanja te u reafirmaciji vrednota vidi najurgentniju zadaću mišljenja i smislenog djelovanja." Knjiga je shematski podijeljena na pet odjeljaka (Teološko obrazovanje ili obučavanje?, Duh vs. Duhovnost, Devedesete i posljedice, Usputne mrvice, Intervjui) koja pojedine tekstove povezuje u veće tematske cjeline.